Eesti vabariigi 90. aastapäeva tähistamiseks korraldatakse kontserdisari, mis kannab pealkirja "Kutse sünnipäevale - kontsert minu kihelkonnas".    Sellised kontserdid on kavas ka Lääne-Virumaal ja sellega piirnevates vanades kihelkondades.    30. novembril kell 19 Väike-Maarja kihelkonnas: Väike-Maarja rahvamajas toimub Eesti vabariigi ja rahvamaja sünnipäevakontsert. Esinevad Kaarma valla meeskoor, rahvusooper Estonia ansambel Brass;    2. detsembril kell 10 Ambla kihelkonnas: Tapa kirikus esinevad kiriku aastapäeval Ambla ja Tapa lastekoor;    2. detsembril kell 16 Haljala  kihelkonnas: Haljala rahvamajas esineb Eesti piirivalveorkester, dirigent Arvi Miido;    7. detsembril kell 18 Rakveres: Rakvere Kolmainu kirikus "In dulci jubilo". Duett Klassika, Tuuliki Jürjo orelil, Viru praostkonna kammerkoor;    7. detsembril kell 19 Koeru kihelkonnas: Koeru Maarja-Magdaleena kirikus esinevad Koeru koguduse naisansambel Anne Pindre juhendamisel ning Koeru muusikakool;    9. detsembril kell 12 Viru-Jakobi kihelkonnas: Viru-Jaagupi kirikus esineb Uhtna  pasunakoor, dirigent Jüri Takjas;    13. detsembril kell 17 Simuna kihelkonnas: Avanduse mõisas esinevad Simuna rahvamaja laululapsed ja Simuna muusikakooli õpilased;    16. detsembril kell 12 Ambla kihelkonnas: Ambla kirikus esinevad Tapa ja Ambla valdade lastekoorid;    21. detsembril kell 16 Kadrina kihelkonnas: Kadrina Katariina kirikus esinevad Ülle Lichtfeldt, Indrek Saar, Tiina Mälberg, Meelis-Lauri Erikson jt, Ahti Bachblum (klahvpillid), Kadrina koguduse segakoor Anne Peäske  juhatusel;    21. detsembril kell 19 Viru-Nigula kihelkonnas: Kunda kirikus esineb Virumaa poistekoor;    22. detsembril kell 12 Järva-Jaani kihelkonnas: Järva-Jaani kirikus esineb Eesti Teaduste Akadeemia meeskoor.    Virumaa Teataja, 17. novembril 2007